Μαυρίκιος Ιωσήφ της Σαβοΐας

Ο Μαυρίκιος Ιωσήφ (Maurizio Giuseppe di Savoia, 13 Δεκεμβρίου 1762 - 2 Σεπτεμβρίου 1799) από τον Οίκο της Σαβοΐας ήταν δούκας του Μομφερράτου (1762 - 1799). Τοποθετήθηκε διοικητής στο Σάσσαρι, βορειοδυτικά του νησιού, από τον αδελφό του, Βασιλιά της Σαρδηνίας, αλλά απεβίωσε από ελονοσία.

Βιογραφία
Ο Μαυρίκιος Ιωσήφ Μαρία γεννήθηκε στο Βασιλικό Ανάκτορο του Τορίνο και ήταν τριτότοκος γιος του Βίκτωρα Αμεδαίου Γ΄ της Σαρδηνίας και της Μαρίας Αντωνίας Φερδινάνδης των Βουρβόνων, κόρης του Φιλίππου Ε΄ της Ισπανίας. Του αποδόθηκε, την ημέρα της γέννησής του, ο τίτλος του Δούκα Μομφερράτου και η πόλη του Μομφερράτου, το Καζάλε Μονφερράτο, έκανε μεγάλη εορτή την ημέρα εκείνη προς τιμήν του.Conti. Vincenzo de: Notizie storiche della cittá di Casale del Monferrato, Volume 10, Tipografia Mantelli, 1841, p. 229 Του δόθηκε ως πρόσοδος το ποσό των 20.000.000 σκούδων του Πεδεμοντίου.Regolo. Luciano: La reginella santa: tutto il racconto della vita di Maria Cristina di Savoia, sovrana delle Due Sicilie, Simonelli Editore, 2000, p. 450

Κατά την προέλαση του Ναπολέοντα στο Πεδεμόντιο διέφυγε μαζί με τα αδέλφια του, Βίκτωρα Εμμανουήλ, Κάρολο Φήλικα και Ιωσήφ Βενέδικτο, στη Σαρδηνία, όπου έμειναν στο Παλάτσο Καρκασσόνα.Memorie di religione, di morale e di letteratura, Eredi Soliani, 1833, p. 115 Ο μεγαλύτερος αδελφός τους, Κάρολος Εμμανουήλ Δ΄, διέφυγε στη Ρώμη.

Το 1799 ο Κάρολος Εμμανουήλ Δ΄ τον έθεσε διοικητή της επαρχίας Σάσσαρι, στη βορειοδυτική Σαρδηνία. Εκεί ασθένησε από ελονοσία και απεβίωσε το ίδιο έτος.Bertolotti, Davide: Istoria della R. Casa di Savoia, Antonio Fontana, Turin, 1830, p. 289 

Τάφηκε στον Καθεδρικό Ναό του Αλγκέρο της Σαρδηνίας. Ο νεότερος αδελφός του, Ιωσήφ Βενέδικτος, τοποθετήθηκε στη θέση του, αλλά απεβίωσε και αυτός από ελονοσία το 1802.

 Πρόγονοι  

Παραπομπές

Κατηγορία:Οίκος της Σαβοΐας
Κατηγορία:Δούκες του Μομφερράτου